《上宪使张郎中寿借西山集中甲申秋所赋雨荷诗》
宋代·程公许

荣途惊一世，志士独苦心。
君看曲江公，中宵梁父吟。
岂无平反笑，事使贯索沉。
独醒睨众醉，枉尺那直寻。
世事本前期，朱明多盛阴。
气运有伸屈，扶持要贤能。
金瓯一掷误，天步深渊临。
琼圃撷众芳，愿以遗美人。
绣斧岷雪外，阊阖云海深。
请弹薰风弦，再拜寿斝斟。
功名傥来耳，一念君与亲。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。